Паул Целан
Псалм

Превод от немски: Венцеслав Константинов, —

chitanka.info

Никой не ще ни омеси отново от пръст и кал,

никой не ще благослови нашата прах.

Никой.

Хвала на теб, Никой.

Заради теб ще

цъфтим.

Срещу

теб.

Нищо

бяхме, сме, ще

останем, цъфтящи:

роза на Нищото,

ничия роза.

С

близалцето душесветло,

тичинката небопуста,

венчето червено

от пурпурното слово, което пяхме

над, о, над

бодила.

1963

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.